text: Borgmester er ikke bekymret for ulven
  24 marts 2015 kl. 17.34
  Koldings borgmester, Jørn Pedersen (V), mener ikke, at man skal undgå at komme i Marielundskoven, selvom det er bevist, at en eller flere ulve har huseret der indenfor den seneste måned.
  Siden midten af februar er tre rådyr blevet slået ihjel i Marielundskoven i Kolding. DNA-prøver har vist, at mindst to af tilfældene skyldes en ulv. Skoven, hvor ulvene har huseret, ligger meget tæt på byen og på blandt andet en børnehave.
  Men det bekymrer ikke Koldings borgmester, Jørn Pedersen (V). Han mener, at så længe vi gør, som vi plejer, så vil ulven holde sig væk.
  Hør en del af TV SYDs interview med Jørn Pedersen her (varighed 1:13)
  